CELEX: 31989D0025
Language: el
Date: 1988-12-21 00:00:00
Title: Απόφαση της Επιτροπής της 21ης Δεκεμβρίου 1988 για τη βελτίωση της αποτελεσματικότητας των γεωργικών διαρθρώσεων στην Ομοσπονδιακή Δημοκρατία της Γερμανίας ( Schleswig - Holstein ) σύμφωνα με τον κανονισμό (ΕΟΚ) αριθ. 797/85 του Συμβουλίου

Avis juridique important

|

31989D0025

Απόφαση της Επιτροπής της 21ης Δεκεμβρίου 1988 για τη βελτίωση της αποτελεσματικότητας των γεωργικών διαρθρώσεων στην Ομοσπονδιακή Δημοκρατία της Γερμανίας ( Schleswig - Holstein ) σύμφωνα με τον κανονισμό (ΕΟΚ) αριθ. 797/85 του Συμβουλίου  

Επίσημη Εφημερίδα αριθ. L 011 της 14/01/1989 σ. 0038 - 0039

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 21ης Δεκεμβρίου 1988  για τη βελτίωση της αποτελεσματικότητας των γεωργικών διαρθρώσεων στην Ομοσπονδιακή Δημοκρατία της Γερμανίας ( Schleswig-Holstein) σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (89/25/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,  Εκτιμώντας:  ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, τις νομοθετικές, κανονιστικές και διοικητικές διατάξεις που απαριθμούνται στο παράρτημα της παρούσας απόφασης όσον αφορά την εφαρμογή του τίτλου V του κανονισμού (ΕΟΚ) αριθ. 797/85 στο Schleswig-Holstein·  ότι σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει εάν, σε συνάρτηση με τη συμφωνία των εν λόγω διατάξεων με τον ανωτέρω κανονισμό και λαμβανομένων υπόψη των στόχων του κανονισμού αυτού καθώς και της αναγκαίας σύνδεσης μεταξύ των διαφόρων μέτρων, πληρούνται οι όροι χρηματοδοτικής συμμετοχής της Κοινότητας στον τίτλο V του εν λόγω κανονισμού·  ότι σύμφωνα με τον τίτλο V του κανονισμού (ΕΟΚ) αριθ. 797/85, τα κράτη μέλη μπορούν να εισάγουν σε ιδιαίτερα ευαίσθητες ζώνες από απόψεως προστασίας του περιβάλλοντος και φυσικών πόρων καθώς και από απόψεως διατηρήσεως του φυσικού τοπίου, μέτρα που αποσκοπούν στην εισαγωγή και τη διατήρηση των πρακτικών παραγωγής που ανταποκρίνονται σ' αυτές τις ιδιαίτερες ευαισθησίες·  ότι τα μέτρα που προβλέπονται από τις ανακοινωθείσες διατάξεις ανταποκρίνονται στους στόχους του τίτλου V του κανονισμού (ΕΟΚ) αριθ. 797/85·  ότι, εντούτοις, η χρηματοδοτική συμμετοχή της Κοινότητας στο προβλεπόμενο σύστημα ενισχύσεως περιορίζεται μόνο στις περιπτώσεις που ανταποκρίνονται στους όρους και στα κριτήρια που καθορίστηκαν στον τίτλο V του κανονισμού (ΕΟΚ) αριθ. 797/85 ·  ότι τα μέτρα που προβλέπονται στα υποπρογράμματα ένα έως επτά που εμφαίνονται στο παράρτημα της παρούσας απόφασης αφορούν τον καθορισμό των ευαισθήτων ζωνών από απόψεως προστασίας του περιβάλλοντος· ότι προσδιορίζονται, κατά τρόπο ικανοποιητικό οι συνθήκες της πρακτικής παραγωγής που συμβιβάζονται με τις απαιτήσεις για την προστασία των ζωνών αυτών και ότι το ποσό της ενισχύσεως έχει καθοριστεί σε συνάρτηση των υποχρεώσεων που έχουν αναληφθεί από τους γεωργούς και τις απώλειες του εισοδήματος που προκύπτουν από αυτές· ότι ανταποκρίνονται, συνεπώς, στους όρους και τους στόχους του τίτλου V του κανονισμού (ΕΟΚ) αριθ. 797/85·  ότι τα μέτρα που αναφέρονται στα υποπρογράμματα οκτώ έως δέκα που εμφαίνονται στο παράρτημα της παρούσας απόφασης δεν προβλέπουν μία υποχρέωση εκ μέρους του γεωργού για πέντε τουλάχιστον έτη όπως προβλέπεται από το άρθρο 19 του κανονισμού (ΕΟΚ) αριθ. 797/85·  ότι ζητήθηκε η γνώμη της επιτροπής του ΕΓΤΠΕ για τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις σχετικά με την ενθάρρυνση της εκτατικοποιήσεως στο Schleswig-Holstein που εμφαίνονται στο παράρτημα της παρούσας απόφασης που ανακοινώθηκαν από την κυβέρνηση της Ομοσπονδιακής Δημοκρατίας της Γερμανίας σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, με εξαίρεση τα υποπρογράμματα οκτώ έως δέκα, πληρούν τους όρους για χρηματοδοτική συμμετοχή της Κοινότητας στη δράση που αναφέρεται στον τίτλο V του εν λόγω κανονισμού.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 21 Δεκεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 108 της 29. 4. 1988, σ. 1.  ΠΑΡΑΡΤΗΜΑ  Κατάλογος των νομοθετικών, κανονιστικών και διοικητικών διατάξεων που αποτελούν αντικείμενο της παρούσας απόφασης  - Διοικητικές διατάξεις σχετικά με την ενθάρρυνση της εκτατικοποιήσεως στο Schleswig-Holstein στα πλαίσια του νόμου για τον καθορισμό του προϋπολογισμού για το οικονομικό έτος 1988 (νόμος για τον προϋπολογισμό 1988 της 10ης Μαρτίου 1988).  - Υποπρόγραμμα:  1. Wiesenvoegel,  2. Brachvoegel,  3. Birkwild,  4. Sumpfdotterblumenwiesen,  5. Kleinseggenwiesen,  6. Amphibien,  7. Trockenes Magergruenland,  8. Ackerwildkraeuter,  9. Brache,  10. Umwandlung von Acker- in Gruenland.